Shahrir Abdul Samad

Tan Sri Datuk Seri Utama **Shahrir bin Abdul Samad** (lahir 22 November 1949) ialah ahli politik Malaysia merupakan bekas Menteri Perdagangan Dalam Negeri dan Hal Ehwal Pengguna. Beliau juga pernah menjadi pengerusi Jawatankuasa Kira-kira Wang Negara Malaysia (PAC) dan bekas 
Ahli Parlimen Johor Bahru. Beliau juga merupakan bekas pengerusi Kelab Penyokong Kerajaan (BBC). Beliau dilahirkan pada 22 November di Kuantan, Pahang. 

Beliau adalah abang kepada Khalid Abdul Samad, ahli politik Amanah yang juga merupakan mantan Ahli Parlimen Shah Alam.

## Pendidikan

Shahrir pernah bersekolah di banyak tempat iaitu di Kuala Pilah di Negeri Sembilan, Kota Bharu di Kelantan dan Kuala Terengganu di Terengganu. Beliau juga pernah bersekolah di Kolej Melayu Kuala Kangsar (MCKK) sehingga tamat tahun Enam pada tahun 1967.

Beliau memiliki Ijazah Sarjana Muda dalam bidang Perangkaan dari Universiti Malaya pada tahun 1972 dan menyambung Ijazah Sarjana dalam bidang perniagaan di IMEDE (sekarang dikenali IMD), Lausanne, Switzerland pada tahun 1977.

## Kerjaya politik

Pada tahun 197, beliau telah menjadi setiausaha politik termuda di Malaysia apabila beliau menjadi setiausaha politik kepada Tun Musa Hitam, kemudiannya Timbalan Perdana Menteri. Selepas jawatannya luput pada tahun 1975, beliau menjadi setiausaha politik kepada Perdana Menteri Tun Abdul Razak sehingga 1976. 
Pertama kali Shahrir mejawat jawatan awam di dalam pilihan raya umum 1978, apabila beliau memenangi kerusi Parlimen Johor Bahru. Pada mulanya dilantik menjadi Timbalan Menteri, Perdagangan dan Industri, tetapi kemudiannya menjadi Menteri Kebajikan, Pemuda dan Sukan , dan pada tahun 1987 beliau telah mengambil jawatan Menteri Wilayah Persekutuan. Shahrir telah dipecat pada tahun itu di dalam peristiwa-peristiwa yang membawa kepada Krisis Perlembagaan Malaysia 1988 dan cabaran Tengku Razaleigh Hamzah kepada Perdana Menteri dan Presiden UMNO TunMahathir Mohamad. Pada tahun 1988, Shahrir meletakkan jawatan daripada kerusi parlimennya, dan kemudiannya mencalonkan dirinya untuk dilantik semula sebagai calon bebas pada pilihan raya kecil kerusi parlimen berkenaan. Setahun kemudiannya, beliau menyertai UMNO semula, manakala Razaleigh keluar untuk membentuk Semangat 46.

Beliau juga kini telah kembali ke Kabinet selepas 22 tahun. Perdana Menteri Malaysia, Datuk Seri Abdullah Ahmad Badawi mengumumkan pada 18 Mac 2008 tentang pelantikan Shahrir sebagai Menteri Perdagangan Dalam Negeri dan Hal Ehwal Pengguna.

### Jawatan lain
* Setiausaha Politik 
* Setiausaha Parlimen, Jabatan Perdana Menteri (1978-1979)
* Timbalan Menteri Kewangan (1980-1981)
* Timbalan Menteri Perdagangan & Perindustrian (1982-1983)
* Menteri Wilayah Persekutuan (1983-1985)
* Menteri Kebajikan (1985-1987)
* Ahli Exco dan Presiden, Commonwealth Parliamentary Association (CPA)
* Pengerusi, Jawatan Kuasa Kira-kira wang Negara (Public Accounts Committee atau PCA)
* Pengerusi, Perbadanan Nasional Berhad (PNS)
* Pengerusi, BNBBC
* Pengerusi/Pengarah Urusan Saske Corporation SDn. Bhd.
* Pengerusi/Pengarah Urusan Saskevest Sdn. Bhd

## Pilihan raya Malaysia 2008
Dalam Pilihan Raya Umum Malaysia 2008, Sharil@Shahrir Bin Ab Samad bertanding menggunakan tiket Barisan Nasional . Beliau telah bertanding di kawasan  parlimen  Johor Bahru , negeri Johor. Sharil@Shahrir Bin Ab Samad telah menang dengan mendapat undi sebanyak 43143. 

Calon lawan ialah Hassan Abdul Karim dari PRM mendapat 17,794 - Kalah . Peratus pengundi yang keluar ialah  69.59%. Undi rosak sebanyak  1391.

## Pilihan Raya Malaysia 2018
Tan Sri Shahrir Abdul Samad telahpun tewaskan bagi mempertahankan kerusi yang disandangnya itu iaitu daripada parti Pakatan Harapan. Tan Sri Shahrir Abdul Samad yang cuba mempertahankan kerusinya itu selama lebih daripada 2 penggal telah ditewaskan oleh Pakatan Harapan.

## Anugerah
### Kehormatan Malaysia
*  : 
**  Panglima Setia Mahkota (PSM) – **Tan Sri** (2012)
*  :
**  Seri Utama Mahkota Wilayah (SUMW) – **Datuk Seri Utama** (2010)
*  :
**  Pingat Ibrahim Sultan Pangkat Kedua (PIS II) (1979)
**  Dato’ Paduka Mahkota Johor (DPMJ) – **Dato**' (1980)

## Rujukan

## Pautan luar
* http://www.shahrir-umno.com/main.php
* http://www.umno-online.com/     
* http://www.jerit.org/budgetparlimenjerit.htm